צילינדר בהתייחס לראייה, אינה מילה המתארת בעיה או ליקוי כלשהו, אלא למעשה את הפתרון לבעיה שקרויה “אסטיגמציה”. אסטיגמציה היא מצב בו הקרנית (החלק השקוף בעין) אינו בעל צורת עיגול מושלם, אלא נוטה לצורה אובלית (בדומה לביצה) והמצב הזה של הקרנית, גורם להופעה של שני מוקדים ("פוקוסים") שאינם על רשתית העין ונוצר טשטוש בראייה. ליקוי הראייה הנ"ל הינו שכיח למדי (למעלה מ-45% מכלל אוכלוסיית העולם, "סובלת" מליקוי זה לפחות בעין אחת) וככזה, גם הפתרון אינו מורכב ותיקון הראייה לאלה הנושאים אותו הוא פשוט ואינו מחייב התערבות רפואית (אף על פי שניתן לבצע ניתוח לייזר לתיקון הבעיה). על מנת לטפל בבעיה,מתאימים לכם עדשת צילנדר שהמאפיין הבולט שלה הוא שהיא אינה כדורית אלא  בעלת קימורים שמתקנים את העיוות הקיים בקרנית כל עוד מרכיבים את משקפי הראייה או עדשות המגע שנושאים בתוכם את העדשות האלו.